Γεράσιμος Αποστολάτος

Ο Γεράσιμος Κ. Αποστολάτος (Αργοστόλι, 1924 - 16 Μαρτίου 2005) ήταν Έλληνας πρωτοπόρος των δημοσίων σχέσεων, βουλευτής και υφυπουργός. Τιμήθηκε μεταξύ άλλων με το Μεγαλόσταυρο της Ιταλικής Δημοκρατίας.

 Βιογραφία 
Την περίοδο της κατοχής διετέλεσε μέλος της συντακτικής επιτροπής της εφημερίδας «Αφύπνισις» που εξέδιδε το καλοκαίρι του 1944 η δωσιλογική «Πατριωτική Οργάνωσις Κεφαλληνίας» (ΠΟΚ).

Ήταν πτυχιούχος Εμπορικών και Οικονομικών επιστημώνΚούλα Παπαδάκη-Κάκαρη, Προσωπικότητες από τον πολιτικό κόσμο της Ελλάδας:αρχηγοί κομμάτων- υπουργοί - υφυπουργοί- γενικοί γραμματείς- νομάρχες και δήμαρχοι, τ. 2, Αθήνα 1975, σελ. 89..

Κατά τη διάρκεια των σπουδών του ήταν πρόεδρος του συντονιστικού του Εθνικού Συνδέσμου Σπουδαστών ΑΣΟΕΕ.

Ίδρυσε το πρώτο γραφείο Δημοσίων Σχέσεων στην Ελλάδα Έφυγε ο Γεράσιμος Κ. Αποστολάτος, άρθρο του Μιχ. Κατσίγερα, 17-3-2005, My Kefalonia, ανάκτηση 28-8-2013. και ξεκίνησε να εκδίδει (1961) το ετήσιο περιοδικό "Οδηγός Δημοσίων Υπηρεσιών". Το 1952 ανέλαβε διευθυντής του Ραδιοφωνικού Σταθμού Ενόπλων Δυνάμεων Ελλάδος. 

Εξελέγη βουλευτής Αθηνών με τη Νέα Δημοκρατία στις εκλογές του 1974 και επανεξελέγη στις εκλογές του 1977 στην Α΄ Αθηνών.Κοινοβουλευτική θητεία Γεράσιμου Αποστολάτου, στον ιστότοπο της Βουλής των Ελλήνων, ανάκτηση 28-8-2013..

Υπηρέτησε ως υφυπουργός Κοινωνικών Υπηρεσιών στην κυβέρνηση Καραμανλή από τις 28 Νοεμβρίου 1977 ως τις 10 Μαΐου 1980ΓΓ της Κυβέρνησης  - Η σύνθεση και οι μεταβολές στην κυβερνητική δομή στην κυβέρνηση του Κ. Γ. Καραμανλή 1977-80. και στην κυβέρνηση του Γεωργίου Ράλλη από τις 10 Μαΐου 1980 ως τις 17 Σεπτεμβρίου 1981ΓΓ της Κυβέρνησης  - Η σύνθεση και οι μεταβολές στην κυβερνητική δομή στην κυβέρνηση Γ. Ράλλη του 1980-81.

Το 1986 ίδρυσε την Εταιρεία Μελέτης Ελληνικής Ιστορίας, της οποίας υπήρξε πρώτος πρόεδρος. Από το 1990 ως το 1993 ήταν πρόεδρος του Ελληνικού Ερυθρού Σταυρού.

 Έργα 
"50 μικρονήσια της Ελλάδας" 

 Εξωτερικοί σύνδεσμοι 
Βιογραφία στο δικτυακό τόπο του ιδρύματος "Κ. Καραμανλής", ανάκτηση 28-8-2013.

 Παραπομπές 

Κατηγορία:Βουλευτές Α΄ Αθηνών
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες υφυπουργοί Κοινωνικών Υπηρεσιών